'ሆየ ሆየ...ሆየ ዘይበለ ካባና ይፈለ' ባህሊ ዘፅንዑ ኣይተ ብርሃኑ ሃንካራ ድማ፡ "በዓል ፊቼ ጨምበላላ ፡ ህዝቢ ሲዳማ መንነቱ ካብ ዝተረደአሉ ግዘ ጀሚሩ፡ ክኽበር ዝፀንሐ እዩ" ይብሉ። ትካል ትምህርቲ፣ ባህልን ሳይንስን ውድብ ሕቡራት መንግስታት (ዩኔስኮ)፡ ዝመዝገቦ እዚ በዓል፡ ሎሚመዓልቲ ክኽበር ጀሚሩ ኣሎ። በዓል ፊቼ ጨምበላላ ዝኽበረሉ ቀዋሚ መዓልቲ የለን። ብመሰረት ጥቆማ 'ኣያንቱታት' እዩ፡ እዚ በዓል ዝኽበረሉ መዓልቲ ዝውሰን። ድሕሪ እዚ ድማ ንበዓል ፊቼ ጨምበላላ ሰፊሕ ምድላው ይካየድ። ካብ ድሮ ጀሚሩ ምኽባር ዝጅምር እቲ በዓል፡ ጎረባብቲ ተኣኻኺቦም ድማ 'ቦርሻሜ' ዝበሃል ምግቢ ብፀባ ይምገቡ። መግለጺ ስእሊ, ሓዳር ዝገበራ ደቂኣንስትዮ ሲዳማ ፍሉይ ኣሰራርሓ ፀጉሪ ኣለወን ኣብቲ በዓል ካብ ዝብልዑ ባህላዊ ምግብታትን ስዕስዒታትን ብተወሳኺ፡ ዝተፈላለዩ ባህላዊ ፍፃመታት እውን ይካየዱ እዮም። ቄጠላን ኛፋሮናን ዝበሃሉ ሙዚቃታት እውን ኣብዚ በዓል ይድረፉ። ሓድሽ መድሓኒት ዓሶ ድሕሪ 60 ዓመታት ፍቓድ ረኺቡ ቄጠላ ኣብ ዝበሃል ባህላዊ ሙዚቃ፡ ሃገር፣ ዘበን፣ ሽማግለ ዓድታትን ፍሉጣት ሰባትን እናተወደሱ ይስዕሰዐሎም። መግለጺ ስእሊ, ቄጠላ ዝበሃል ባህላዊ ደርፍን ስዕሰዕዒትን፡ ብጉጅለ እንትደርፉ "ቀንዲ ተግባር ፊቼ ጨምበላላ፡ ሰላም ማለት እዩ" ዝብሉ ኣይተ ብርሃኑ ሃንካራ፡ ፍቕርን ሓድነትን መግለፂ እዚ በዓል ከምዝኾኑ ይዛረቡ። ዝተፃልኡ ሰባት ኣብ በዓል ፊቼ ጨምበላላ ይዕረቑ፤ ሓዚኖም ዝነበሩ ሰባት እውን ናይ ሓዘን ክዳኖም ይቕይሩ። "ሓደ ዓመት ወሲኸ እየ ንናጽነት ድምጸይ ሂበ" በዓል ፊቼ ጨምበላላ፡ ኣብዚ ዓመት ሓዳር ዝገበረት ጓልኣንስተይ፡ ምስ ካልኦት ደቂኣንስትዮ ትተሓዋወሰሉ በዓል እውን እዩ። ብዝተፈላለዩ ምኽንያታት ካብ ዓዶም ርሒቖም ዝነበሩ ሰባት እውን፡ ንበዓል ፊቼ ጨምበላላ ናብ ዓዶም ይምለሱ። መግለጺ ስእሊ, ኣብዚ በዓል ንእንስሳትን ንከባብን ፍሉይ ትኹረት ይወሃብ ነዚ በዓል ተብሂሉ ሕርዲ ኣይፍፀምን፤ ስጋ እውን ኣይብላዕን። ንከፍቲ ምውቃዕ ክልኩል እንትኸውን፤ ኣላሕም እውን ሰዓሪ ኣብ ዝበዝሖ ከባቢ ይውዕላ። ኣብ በዓል ፊቼ ጨምበላላ ምሕራስ ነውሪ እዩ። ናይዚ ምኽንያት ድማ በዓል ፊቼ ጨምበላላ፡ ናይ ህዝቢ ሲዳማ ጥራሕ እንተይኮነስ፡ ናይ ተፈጥሮ እውን እዩ ተብሂሉ ስለዝእመን እዩ። ፊቼ ናይቲ በዓል ድሮ እንትኸውን፤ ጨምበላላ ድማ መጀመርያ መዓልቲ ሓድሽ ዓመት እዩ። መግለጺ ስእሊ, ሰብ ፀጋ ዕድመ ሁሉቃ እንትሰርሑ ሲዳማ ካብ ሓደ ዓመት ናብ ካልእ ዓመት ዝሰጋገረሉ ከይዲ ሁሉቃ ይበሃል። ሁሉቃ ማለት ካብ ሻምበቆን ርሑስ ሳዕርን ተሰሪሑ ደው ዝብል እዩ። ሸቕሊ ኣልቦነት መናእሰይ ትግራይ፡ እንታይ መዘዝ ከስዕብ ይኽእል?
